Likumprojekts

**Likumprojekts “Grozījumi Republikas pilsētas domes un novada domes vēlēšanu likumā”**

Izdarīt Republikas pilsētas domes un novada domes vēlēšanu likumā (Latvijas Republikas Saeimas un Ministru Kabineta Ziņotājs, [1994,](https://likumi.lv/ta/id/57839-republikas-pilsetas-domes-un-novada-domes-velesanu-likums#n3) [3.](https://likumi.lv/ta/id/57839-republikas-pilsetas-domes-un-novada-domes-velesanu-likums#n3), [5 .](https://likumi.lv/ta/id/57839-republikas-pilsetas-domes-un-novada-domes-velesanu-likums#n5)nr.; [1996,](https://likumi.lv/ta/id/57839-republikas-pilsetas-domes-un-novada-domes-velesanu-likums#n23) [23.](https://likumi.lv/ta/id/57839-republikas-pilsetas-domes-un-novada-domes-velesanu-likums#n23), [24.](https://likumi.lv/ta/id/57839-republikas-pilsetas-domes-un-novada-domes-velesanu-likums#n24) nr.; [2000,](https://likumi.lv/ta/id/57839-republikas-pilsetas-domes-un-novada-domes-velesanu-likums#n10) [10.](https://likumi.lv/ta/id/57839-republikas-pilsetas-domes-un-novada-domes-velesanu-likums#n10) nr.; [2001,](https://likumi.lv/ta/id/57839-republikas-pilsetas-domes-un-novada-domes-velesanu-likums#n1) [1.](https://likumi.lv/ta/id/57839-republikas-pilsetas-domes-un-novada-domes-velesanu-likums#n1) nr.; [2002,](https://likumi.lv/ta/id/57839-republikas-pilsetas-domes-un-novada-domes-velesanu-likums#n12) [12.](https://likumi.lv/ta/id/57839-republikas-pilsetas-domes-un-novada-domes-velesanu-likums#n12) nr.; [2004,](https://likumi.lv/ta/id/57839-republikas-pilsetas-domes-un-novada-domes-velesanu-likums#n24) [24.](https://likumi.lv/ta/id/57839-republikas-pilsetas-domes-un-novada-domes-velesanu-likums#n24) nr.; [2007,](https://likumi.lv/ta/id/57839-republikas-pilsetas-domes-un-novada-domes-velesanu-likums#n11) [11.](https://likumi.lv/ta/id/57839-republikas-pilsetas-domes-un-novada-domes-velesanu-likums#n11) nr.; [2008,](https://likumi.lv/ta/id/57839-republikas-pilsetas-domes-un-novada-domes-velesanu-likums#n8) [8.](https://likumi.lv/ta/id/57839-republikas-pilsetas-domes-un-novada-domes-velesanu-likums#n8), nr.; Latvijas Vēstnesis, 2012, 203. nr.; 2013, 40., 188. nr.) šādus grozījumus:

1. 2.pantā:

izteikt pirmo daļu šādā redakcija:

(1) Novada domē un republikas pilsētas domē, izņemot Rīgas domi, ievēlējamo deputātu skaitu nosaka atbilstoši iedzīvotāju skaitam, kāds attiecīgās pašvaldības administratīvajā teritorijā vēlēšanu izsludināšanas dienā ir reģistrēts Iedzīvotāju reģistrā:

līdz 30 000 iedzīvotāju — 15 deputāti;

no 30 001 līdz 60 000 iedzīvotāju — 19 deputāti;

no 60 001 līdz 100 000 iedzīvotāju — 23 deputāti;

vairāk nekā 100 001 iedzīvotāju — 25 deputāti.

izslēgt otro daļu.

2. Papildināt Pārejas noteikumus ar 14. 15. un 16. punktu šādā redakcijā:

“14. Grozījumi šā likuma 2.panta pirmajā daļā par deputātu skaitu novada domē un republikas pilsētas domē un par likuma 2.panta otrās daļas izslēgšanu ir piemērojami, nosakot ievēlējamo deputātu skaitu vietējo pašvaldību vēlēšanās, kas notiks sākot ar 2021.gada pašvaldību vēlēšanām.

 15. No dienas, kad iesniegts pieteikums par 2021.gada attiecīgās novada vēlēšanu komisijas lēmuma par vēlēšanu rezultātiem apstrīdēšanu, līdz dienai, kad stājas spēkā lēmums par atkārtoto vēlēšanu rezultātu apstiprināšanu, pilsētas vai novada pašvaldības darbu pēc 2021.gada 1.jūlija nodrošina esošā pilsētas dome vai novada dome saskaņā ar normatīvajiem aktiem, kas regulē novada pašvaldības darbību.

 16. No dienas, kad iesniegts pieteikums par 2021.gada attiecīgā vēlēšanu iecirkņa komisijas lēmuma par vēlēšanu rezultātu apstiprināšanu vai attiecīgās novada vēlēšanu komisijas lēmuma par novada domes vēlēšanu rezultātu apstiprināšanu apstrīdēšanu, līdz dienai, kad stājas spēkā atkārtotās balsošanas rezultāti, pilsētas vai novada pašvaldības darbu pēc 2021.gada 1.jūlija nodrošina esošā pilsētas dome vai novada dome saskaņā ar normatīvajiem aktiem, kas regulē novada pašvaldības darbību.”

Vides aizsardzības un reģionālās attīstības ministrs J.Pūce